ÍTG mun síðan velja milli þeirra sem tilnefndir eru og styðjast við niðurstöðu vefkosningarinnar við það val . Vefkosningin er opin frá 20. desember 2019 til og með 1. janúar 2020 . Tilkynnt verður um val á íþróttakonu og íþróttakarli ársins á íþróttahátíð Garðabæjar 5. janúar 2020 . Með því að smella á hvern og einn má sjá nánari upplýsingar . Birna Aradóttir , lyftingakona í Stjörnunni Birna Aradóttir er fædd árið 1999 og keppir fyrir Stjörnuna í ólympískum lyftingum . Hún æfir 5 - 7 sinnum í viku í Ásgarði og skipar sér sess á meðal sterkustu lyfturum á Norðurlöndunum . Birna sótti 5 gull á liðnu ári , þar á meðal á Íslandsmeistaramóti unglinga . Hún keppti einnig á Smáþjóðaleikunum og dugði árangurinn til að tryggja sér brons þar . Einnig setti hún Íslandsmet í snörun , jafnhendingu og samanlögðum árangri á árinu . Það er enginn vafi um það að Birna Aradóttir er sterkasta íþróttakonan í Garðabæ árið 2019 . Hulda Clara er þrátt fyrir ungan aldur orðin fastaliðsmaður í A-landsliði kvenna og komin í allra fremstu röð golfkvenna á Íslandi . Hún lék með kvennalandsliðinu á EM kvenna á Ítalíu . Á stigamótaröð GSÍ varð hún einu sinni í öðru sæti og tvisvar sinnum í þriðja sæti og hafnaði í þriðja sæti stigalistans eftir tímabilið . Hulda var lykilmaður í kvennasveit GKG sem sigraði á Íslandsmóti golfklúbba í efstu deild kvenna . Á Evrópumóti klúbbliða hafnaði GKG sveitin í 7. sæti og gerði Hulda sér lítið fyrir og sigraði í einstaklingskeppninni , fyrst íslenskra kvenna til að ná því afreki . Hulda Clara hefur mikinn metnað og dugnað sem hefur komið henni nú þegar í fremstu röð . Árangur í mótum sýnir að þarna er um alvöru framtíðarkylfing að ræða sem hefur fulla burði til að ná efstu stigum atvinnumennsku á LPGA mótaröðinni . Kolbrún Þöll Þorradóttir , fimleikakona í Stjörnunni Kolbrún Þöll gegndi lykilhlutverki í kvennaliði Stjörnunnar í hópfimleikum þar sem þær urðu bæði Bikar - og Íslandsmeistarar 2019 . Hún var í stóru hlutverki í öllum stökkseríum liðsins , en hún keppti í öllum umferðum á dýnu og trampólíni auk dansi . Kolbrún Þöll er í dag besta hópfimleikakona heims í trampólín stökkum en hún hefur framkvæmt stökk með gífurlega háum erfiðleika í keppni . Þar má til dæmis nefna tvöfalt heljarstökk með beinum líkama og þremur og hálfri skrúfu og yfirslag heljarstökk með beinum líkama og tveimur og hálfri skrúfu . Hún er svo búin að vera að æfa þrefalt heljarstökk með hálfri skrúfu sem hún stefnir á að frumsýna í byrjun árs 2020 , þá fyrst allra kvenna í keppni . Kolbrún Þöll er ekki bara frábær íþróttakona heldur einnig frábær fyrirmynd fyrir aðra iðkendur . Þórhildur Gunnarsdóttir , handknattleikskona í Stjörnunni Þórhildur er hjartað í liði Stjörnunnar og er leiðtogi þess innan sem utan vallar . Hún er einstaklega ósérhlífin og gefur alltaf 100% í alla leiki og hefur marg oft dregið samherja sína áfram á erfiðum stundum . Hún er trúnaðarkona liðsins gagnvart stjórn og var valin mikilvægasti leikmaður Stjörnunnar í fyrra . Þórhildur er að upplagi línumaður , en hefur spilað skyttu með frábærum árangri þegar þess er óskað . Aron Snær Júlíusson , golfari hjá GKG Aron Snær hefur verið fastur maður í íslenska A-landsliði karla undanfarin ár og verið sá leikmaður sem hægt er að reiða sig á enda mjög öflugur og stöðugur kylfingur . Aron var í karlasveit GKG sem sigraði á Íslandsmóti golfklúbba í efstu deild . Hann ásamt tveimur öðrum lönduðu öðru sæti í Evrópumóti klúbbliða í Frakklandi , sem jafnaði besta árangur íslenskt liðs . Aron Snær hafnaði í 5. sæti í einstaklingskeppninni . Aron Snær tryggði sér þátttökurétt á Nordic League mótaröðinni fyrir næsta tímabil og leikur því á næsta ári í 3. deild atvinnumanna . Aron Snær er frábær fyrirmynd annara , yngri sem eldri , reglusamur , vinnusamur og ávallt jákvæður . Hann er öflugur liðsmaður , hvetjandi og drífandi . Árni Rúnar Baldursson , lyftingamaður hjá Stjörnunni Árni Rúnar Baldursson er fæddur 1995 og keppir fyrir Stjörnuna í ólympískum lyftingum . Árni æfir 5 - 7 sinnum í viku í Ásgarði ásamt því að þjálfa fyrir lyftingadeildina í sjálboðastarfi . Á árinu varð Árni Íslandsmeistari og tryggði sér fjórða sæti á norðurlandameistaramótinu 2019 . Hann setti íslandsmet í snörun , jafnhendingu og samanlögðum árangri á árinu . Árni er einnig burðarbiti í félagsstarfi lyftingadeildarinnar og situr í stjórn hennar . Það er enginn vafi um það að Árni Rúnar Baldursson er sterkasti íþróttamaður í Garðabæ árið 2019 . Árið 2019 var stórt ár hjá Hilmari Snæ , hann var fyrstur Íslendinga til vinna sigur á heimsbikarmótaröð fatlaðra 2019 í alpagreinum í Zagreb þar sem heimsbikarmótið í svigi fór fram í janúar . Þótt Hilmar sé einungis á 19. aldursári hefur hann þegar öðlast reynslu af keppni á stórmóti því hann keppti á Vetrar-Paralympics í Suður-Kóreu í fyrra og var fánaberi Íslands á leikunum . Þar keppti hann einnig í svigi og stórsvigi en Hilmar keppir í flokki aflimaðra ( á öðrum fæti ) . Í Landgraaf í Hollandi náði Hilmar Snær síðan í tvenn verðlaun á heimsbikarmótaröðinni 2020 í svigi , þriðja sæti þann 5. nóvember og annað sæti þann 8. nóvember . Tvisvar hafnaði hann í fjórða sæti . Hilmar Snær er einnig mjög frambærilegur golfari úr röðum GKG . Það sýndi hann í sumar á Íslandsmótinu í höggleik þar sem hann var í 42. sæti . Árangur hans á mótinu ; dagur 1 = 76 ( + 5 y.pari ) , dagur 2 = 73 ( + 2 ) , dagur 3 = 82 ( + 11 ) , dagur 4 = 71 ( par ) . Ægir Þór Steinarsson , körfuknattleiksmaður í Stjörnunni Ægir er fæddur 1991 og hóf sinn feril í Fjölni og lék með félaginu upp alla yngri flokkana og í meistaraflokki þar til hann hélt út í atvinnumennsku bæði í Svíþjóð og Spáni . Hann hefur verið fastamaður í íslenska landsliðinu undanfarin ár og leikið 61 landsleik . Ægir kom til Stjörnunnar fyrir tímabilið 2018 - 2019 og var lykilmaður í árangri liðsins sem var sá besti í sögu deildarinnar og varð bæði bikar og deildarmeistari með liðinu . Hann skoraði að meðaltali 12,5 stig og gaf 7,5 stoðsendingar í leik . Hann var bæði valinn í úrvalslið ársins í Dominos deilinni og varnarmaður ársins . Auk þess var hann valinn af dómurum deildarinnar prúðasti leikmaðurinn . Ægir er mikil og góð fyrirmynd yngri iðkenda . Hann tekur virkan þátt í þjálfun yngstu krakkanna og gefur mikið af sér til félagsins .